Naručilac:  DOO 'Parking servis Žabljak
Komisija za sprovođenje postupka javne nabavke
Broj : 111/24
Datum, 28.03.2024.godine

Komisiji za sprovođenje postupka javne nabavke je preko CEJN-a dana 27.03.2024. godine u 10:24 sati, dostavljen zahtjev za izmjenu tenderske dokumentacije zaveden kod naručioca pod brojem 108/24 od 27.03.2024.godine za tendersku dokumentaciju broj 104/24 od 26.03.2024. godine za Nabavku i montažu opreme za parking Hotel "Žabljak" za potrebe DOO Parking servis Žabljak šifra postupka 70439

koji glasi: 
Zahtjev za izmjenu tenderske dokumentacije
Nakon temeljene analize tendera (broj #70439) primjetili smo da je rok isporuke od 30 dana nedovoljan da bi se projekat završio. Prethodnu tvrdnju argumentujemo činjenicom da je za samu proizvodnju i dostavu tražene opreme potrebno 4-6 sedmica. Da Vas podsjetimo da je inicijalni tender (broj #67747) poništen u skladu sa članom 140 stav 1 tačka 1 ZJN, kojim je propisano „Naručilac je dužan da poništi postupak javne nabavke ako prije isteka roka za podnošenje prijave za kvalifikaciju, odnosno ponude, ocijeni da je neophodno bitno izmijeniti tendersku dokumentaciju“, nakon čega je postupak ponovljen (broj #68061). U ponovljenom postupku bitna promjena u tenderskoj dokumentaciji je bila produžavanje roka sa 30 na 90 dana. 
Nadamo se da ćete i ovaj put razmotriti promjenu roka isporuke. 
Odgovor: 
Naručilac Parking servis je predvidio rok za isporuku i montažu robe 30 dana iz razloga pripreme turističke sezone na Žabljaku. Priprema parkinga je jedan od osnovnih preduslova za finkcionisanje saobraćaja u toku ljetnje turističke sezone, s obzirom da su parkirališta dugogodišnji problem na Žabljaku.
Na osnovu navedenog, a zbog kratkog vremenskog perioda do početka ljetnje turističke sezone Naručilac Parking servis Žabljak neće mijenjati rok za isporuku i montažu opreme predviđen u Tenderskoj dokumentaciji broj 104/24 od 26.03.2024. godine za Nabavku i montažu opreme za parking Hotel "Žabljak" za potrebe DOO Parking servis Žabljak šifra postupka 70439.

